Михаил Ил. Михайлов
Същите картини безнадеждни…

Превод от руски: Димо Боляров, —

chitanka.info

Същите картини безнадеждни,

същите нерадостни места:

черни лесове, полета снежни,

по селата гола нищета.

Чувам само стонове край мене…

И въпрос в сърцето се е впил:

вятърът ли в лесовете стене,

плач фъртуната ли е надвил —

в свойта вековечна изнемога,

в свойта търпеливост босонога,

ти ли стенеш клет, народе мил?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.